Komisijas paziņojums Eiropas Parlamentam un Padomei par tehniskajām korekcijām finanšu shēmā 2010. gadam saskaņā ar NKI izmaiņām (2006. gada 17. maija Iestāžu nolīguma 16. punkts par budžeta disciplīnu un pareizu finanšu pārvaldību) /* COM/2009/0148 galīgā redakcija */





[pic] | EIROPAS KOPIENU KOMISIJA | Briselē, 1.4.2009 COM(2009) 148 galīgā redakcija KOMISIJAS PAZIŅOJUMS EIROPAS PARLAMENTAM UN PADOMEI par tehniskajām korekcijām finanšu shēmā 2010. gadam saskaņā ar NKI izmaiņām (2006. gada 17. maija Iestāžu nolīguma 16. punkts par budžeta disciplīnu un pareizu finanšu pārvaldību) KOMISIJAS PAZIŅOJUMSEIROPAS PARLAMENTAM UN PADOMEI par tehniskajām korekcijām finanšu shēmā 2010. gadam saskaņā ar NKI izmaiņām (2006. gada 17. maija Iestāžu nolīguma 16. punkts par budžeta disciplīnu un pareizu finanšu pārvaldību) 1. IEVADS Iestāžu nolīgumā (IN) (2006. gada 17. maijs) par budžeta disciplīnu un pareizu finanšu pārvaldību (OV C139/1, 14.06.2006.) iekļauta finanšu shēmas tabula 27 ES dalībvalstīm laikposmam no 2007.-2013. gadam 2004. gada cenās (1. tabula). Iestāžu nolīguma 16. punkts paredz, ka Komisija katru gadu pirms budžeta procedūras n+1. gadam veic tehniskas korekcijas finanšu shēmā atbilstoši ES nacionālā kopienākuma (NKI) un cenu izmaiņām. NKI izmaiņas ir precizētas saskaņā ar jaunākajām pieejamajām ekonomikas prognozēm. Kas attiecas uz cenām, Iestāžu nolīgums (16. punkts) šobrīd paredz fiksētu 2 % deflatoru visiem izdevumiem, ko piemēroja jau 2007. gada tehniskajām korekcijām (skatīt 22.06.2006. COM(2006). Tādējādi pašreizējās korekcijās cenu labojumi nav veikti, jo izdevumu griesti pašreizējās cenās laikposmam no 2007. līdz 2013. gadam ir pieejami jau kopš pagājušā gada. Šā paziņojuma mērķis ir sniegt budžeta lēmējinstitūcijai tehnisko korekciju rezultātus (27 ES dalībvalstīm) 2010. gadam. 2. FINANšU SHēMAS KOREKCIJU TABULAS NOTEIKUMI (1. LīDZ 2. TABULA) 1. tabulā ir atspoguļota finanšu shēma 27 ES dalībvalstīm, ko pieņēma ar Iestāžu nolīgumu (OV L6/7, 10.01.2008.), t.i., 2004. gada cenās. 2. tabulā ir atspoguļota koriģētā 2010. gada finanšu shēma 27 ES dalībvalstīm (t.i., pašreizējās cenās, kas palikušas nemainīgas salīdzinājumā ar 2007. gada korekcijām, skatīt 22.06.2006. COM(2006) 327, izņemot to, ka finanšu shēma, kas izteikta procentos no NKI, ir atjaunināta saskaņā ar jaunākajām pieejamajām prognozēm). 2.1. Kopējā NKI summa Atbilstoši jaunākajām pieejamajām prognozēm NKI 2010. gadam ir noteikts 12 153 601 miljoni euro apjomā pašreizējās cenās 27 ES dalībvalstīm (un 11 891 507 miljoni euro apjomā 2009. gadam, 12 336 548 miljoni euro apjomā 2008. gadam un 12 160 707 miljoni euro apjomā 2007. gadam). NKI 27 ES dalībvalstīm turpmākajiem gadiem (2011.-2013. gadam) ir aprēķināts, pamatojoties uz Komisijas prognozēm par vidējo pieaugumu gadā reālos skaitļos. Šīs prognozes ir orientējošas un katru gadu tiks atjauninātas, pamatojoties uz jaunākajām pieejamajām ekonomikas prognozēm. 2.2. Finanšu shēmā 2010. gadam izdarīto tehnisko korekciju galvenie rezultāti (ES 27 dalībvalstīm) Kopējie griesti saistību apropriācijām 2010. gadam (139 489 miljoni euro) ir 1,15 % no NKI. Attiecīgie kopējie griesti maksājumu apropriācijām (133 505 miljons euro) ir 1,10 % no NKI. Līdz ar to, pamatojoties uz jaunākajām ekonomikas prognozēm, paliek rezerve, kas ir mazāka par 1,24 % no pašu resursu griestiem 17 200 miljonu euro apmērā (0,14 % no NKI ES 27 dalībvalstīm). 3. CITI ELEMENTI SAISTīBā AR TEHNISKAJāM KOREKCIJāM 3.1. 5. pozīcija (Administrācija) Attiecībā uz 5. pozīciju finanšu shēmas parindē noteikts, ka pensijām rezervētajās summās, kas iekļautas šai pozīcijai paredzētajos griestos, nav iekļautas darbinieku iemaksas pensiju shēmā, kas laikposmam no 2007. līdz 2013. gadam noteiktas maksimums 500 miljonu euro apmērā (2004. gada cenās). Šis noteikums jāsaprot tā, ka summas, ko, nosakot pozīcijas griestus, var atskaitīt no pensiju izdevumiem, ierobežo divi lielumi: - Šī summa nevar pārsniegt iemaksas, kas ir faktiski iekļautas kā gada budžeta ieņēmumi. - Kopējais uzkrāto atskaitījumu apjoms laikposmam no 2007. līdz 20013. gadam nedrīkst pārsniegt 500 miljonus euro 2004. gada cenās, kas ir ekvivalents vidēji 71,4 miljoniem euro (80,0 miljoniem euro 2010. gada cenās). Tā kā administratīvie izdevumi pārsvarā atkārtojas, katru gadu par pamatu ņem zemāko limitu, lai neizmantotu rezervi laikposma sākumā, kas turpmāk vairs nebūtu pilnībā pieejama. Atskaitāmā summa 2010. gadam ir 80,0 miljoni euro pašreizējās cenās. 3.2. Izmaksu posteņi, kas nav iekļauti finanšu shēmā laikposmam no 2007. līdz 2013. gadam Papildus izdevumu griestiem, par kuriem vienojās finanšu shēmā laikposmam no 2007. līdz 2013. gadam, ir pieejami vairāki instrumenti. Šo instrumentu mērķis ir nodrošināt ātru reaģēšanu uz ārkārtas vai neparedzētiem notikumiem un zināmās robežās nodrošināt lielāku elastību, nekā paredzēts noteiktajos izdevumu griestos: - Rezerve palīdzībai ārkārtas gadījumos , no kuras var mobilizēt ne vairāk kā 221 miljonu euro gadā 2004. gada cenās jeb 248,9 miljonus euro 2010. gadā pašreizējās cenās (1 744 miljoni euro visā laikposmā pašreizējās cenās); - ES Solidaritātes fonds , kura maksimālais apjoms gadā pašreizējās cenās ir 1 miljards euro; - elastības fonds , kura maksimālais apjoms gadā pašreizējās cenās ir 200 miljoni euro plus 2005.-2009. gadā neizmantoto gada summu daļa, kuru var pārnest uz 2010. gadu. Turklāt būs iespējams izmantot Eiropas Pielāgošanās fonda globalizācijai (EGF) līdzekļus ne vairāk kā 500 miljonu euro apmērā gadā pašreizējās cenās, izmantojot jebkuras iepriekšējā gada rezerves saskaņā ar saistību apropriāciju vispārējiem griestiem un/vai divu iepriekšējo gadu atceltās saistības (izņemot saistības, kas attiecināmas uz 1.b apakšpozīciju). Attiecībā uz 2010. gadu ir izpildīti nosacījumi, lai budžetā iekļautu nodrošinājumu 500 miljonu euro apmērā. 4. ĀRPUSBUDžETA DARBīBAS UN PAšU RESURSI Iestāžu nolīguma 11. punkta ceturtajā apakšpunktā noteikts, ka informācija saistībā ar darbībām, kas nav iekļautas vispārējā budžetā, un pašu resursu dažādo kategoriju paredzamā attīstība ir jānorāda tabulās kā aplēses un ik gadu jāatjaunina, veicot finanšu shēmas tehniskās korekcijas. Šī saskaņā ar jaunākajām pieejamajām prognozēm atjauninātā informācija ir norādīta 3.1. un 3.2. tabulā. Tā aptver Eiropas Attīstības fondu (EAF) un pašu resursu struktūru. PIELIKUMI 1. TABULA: FINANŠU SHĒMA LAIKPOSMAM NO 2007. LĪDZ 2013. GADAM [pic] 2. TABULA: FINANŠU SHĒMA (ES 27 DALĪBVALSTĪM) AR KOREKCIJĀM 2010. GADAM [pic] 3. TABULA: VISPĀRĒJĀ BUDŽETĀ NEIEKĻAUTO IZDEVUMU INDIKATĪVĀ PROGRAMMA UN DAŽĀDO PAŠU RESURSU IESPĒJAMĀ TENDENCE [pic]